Evaluare sumativă – Rapoarte. Proporții
Disciplina: Matematică        Clasa: a 6-a
Nume elev: ____________________        Data: ____________
1. a) Calculați raportul lungimilor 0,6 m și 45 cm. Scrieți rezultatul sub formă de fracție ireductibilă.
b) Scrieți raportul numerelor 2,4 și 3,6 sub formă de fracție ireductibilă.

2. a) Aflați numărul x din proporția 3/x = 9/12.
b) Știind că a/b = 3/5, calculați valoarea raportului (2a + b)/(a + b).

3. a) Calculați 15% din 360.
b) Aflați numărul pentru care 20% din el este egal cu 18.

4. a) Pe o hartă cu scara 1:500 000, distanța dintre două localități este de 8 cm. Calculați distanța reală dintre cele două localități, exprimată în kilometri.
b) Distanța reală dintre două orașe este de 75 km. Calculați distanța dintre cele două orașe, în centimetri, pe o hartă cu scara 1:1 500 000.

5. Suma de 360 lei se împarte în trei părți direct proporționale cu numerele 2, 3 și 7. Determinați cele trei părți și precizați care este cea mai mare dintre ele.

6. a) Numerele a, b și c sunt invers proporționale cu numerele 2, 3 și 6, iar a + b + c = 60. Determinați numerele a, b și c.
b) Trei muncitori termină o lucrare în 12 zile. În câte zile termină aceeași lucrare 9 muncitori care lucrează în același ritm?

7. Un obiect costă 500 lei. Prețul lui se mărește cu 20%, apoi noul preț se micșorează cu 20%.
a) Calculați prețul final al obiectului.
b) Precizați dacă prețul final este mai mare sau mai mic decât prețul inițial și cu câte procente diferă de prețul inițial.

8. Într-o urnă sunt 30 de bile, numerotate de la 1 la 30. Se extrage la întâmplare o bilă. Calculați probabilitatea ca pe bila extrasă să fie scris:
a) un divizor al numărului 24;
b) un multiplu al numărului 6.

